

***ข่าวประชาสัมพันธ์***

**เอสซีจี ชวนนวัตกรไทยเรียนรู้การสร้างสรรค์นวัตกรรมกับต้นตำรับระดับโลก**

**ในงาน “Alex Osterwalder’s Corporate Innovation Masterclass” 11-12 ธ.ค. นี้**

**เอสซีจี** โดย **Nexter Academy** (เน็กซ์เตอร์ อะคาเดมี) หน่วยงานด้านนวัตกรรมองค์กรและขับเคลื่อนการเติบโตธุรกิจใหม่ ภายใต้ธุรกิจซีเมนต์และผลิตภัณฑ์ก่อสร้าง ร่วมกับ **Alex Osterwalder (อเล็กซ์ ออสเทอร์วัลเดอร์)** หนึ่งในนักคิดด้านการบริหารจัดการและโมเดลธุรกิจที่ได้รับการยอมรับระดับโลก จัดเวิร์กชอปสร้างสรรค์นวัตกรรมในองค์กร (Corporate Innovation) แบบรู้ลึก เข้าใจง่าย และได้ลงมือทำ พร้อมนำไปประยุกต์ใช้ได้จริง ในงาน **“Alex Osterwalder’s Corporate Innovation Masterclass”** ด้วยหลักสูตรมาสเตอร์คลาสที่เคยสอนให้องค์กรต่างๆ มาแล้วทั่วโลก ซึ่งรวมทุกเครื่องมือ กรอบแนวคิดและกระบวนการสร้างนวัตกรรมองค์กรไว้ ในวันที่ 11-12 ธ.ค. 62 นี้ ที่สามย่านมิตรทาวน์ กรุงเทพมหานคร

ภายในงาน **“Alex Osterwalder’s Corporate Innovation Masterclass”** ถือเป็นโอกาสสำคัญที่ผู้เข้าร่วมจะได้มีโอกาสเรียนรู้กับต้นตำรับผู้คิดค้น Business Model Canvas และผู้เขียนหนังสือ Business Model Generation ที่บริษัทชั้นนำระดับโลกให้การยอมรับ และเป็นครั้งแรกที่ Alex Osterwalder จะมาถ่ายทอดทุกเครื่องมือ กรอบแนวคิด และกระบวนการสร้างสรรค์นวัตกรรมในองค์กรอย่างเต็มรูปแบบ ตั้งแต่การวางแผนจนถึงการวัดผล โดยปรับแนวคิดให้เข้าใจง่ายขึ้น เพื่อให้ผู้เข้าร่วมสามารถนำไปประยุกต์ใช้อย่างเห็นผลได้จริงทั้ง 8 เครื่องมือและกรอบแนวคิด ได้แก่ Business Model Innovation, Value Proposition Design, Design Thinking & Innovation, Evaluating Business Model Mechanics, Testing and De-risking Innovation, Innovation Matrix, Innovation Portfolio และ Business Model Evolution เพราะปัจจุบันธุรกิจไม่ได้แข่งขันกันที่สินค้าหรือบริการเพียงอย่างเดียว แต่ต้องอาศัยเรื่องราวที่จะสามารถนำไปสู่ความต้องการที่แท้จริงของลูกค้า ดังนั้น การทำ Business Model ที่ตอบรับสิ่งเหล่านี้ได้จึงเป็นเรื่องที่น่าสนใจ นอกจากนี้ ผู้เรียนจะได้รับ Masterclass e-Certificate จาก Alex Osterwalder อีกด้วย

ทั้งนี้ งานดังกล่าวได้รับการสนับสนุนเป็นอย่างดีจากพันธมิตรองค์กรนวัตกรรม อาทิ บางจาก, แสนสิริ, ธนาคารกรุงศรีอยุธยา, ไปรษณีย์ไทย, กลุ่มโรงพยาบาลในเครือ BDMS, อสมท และ TCC Assets

**ผู้สนใจสามารถร่วมจุดประกายนวัตกรรมองค์กรไปด้วยกัน ในวันที่ 11-12 ธ.ค. 62 ที่สามย่านมิตรทาวน์ กรุงเทพมหานคร เริ่มจำหน่ายบัตรตั้งแต่วันนี้เป็นต้นไป โดยราคาบัตร EARLY-BIRD 22,500 บาท (จำหน่ายถึงวันที่ 31 ต.ค. 62) บัตร STANDARD 25,000 บาท และบัตร GROUP (10 คนขึ้นไป) 21,250 บาท (ราคายังไม่รวมภาษีมูลค่าเพิ่ม) ติดตามข้อมูลเพิ่มเติมและซื้อบัตรเข้างานได้ที่** [**www.scg.com/innovation/alex-masterclass**](http://www.scg.com/innovation/alex-masterclass)

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*